CELEX: 32013R1172
Language: fi
Date: 2013-11-18 00:00:00
Title: Komission täytäntöönpanoasetus (EU) N:o 1172/2013, annettu 18 päivänä marraskuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Kiwi de l’Adour (SMM))

20.11.2013   
            
            
               FI
            
            
               Euroopan unionin virallinen lehti
            
            
               L 310/9
            
         KOMISSION TÄYTÄNTÖÖNPANOASETUS (EU) N:o 1172/2013,
   annettu 18 päivänä marraskuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä (Kiwi de l’Adour (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 53 artiklan 2 kohdan toisen alakohdan,
   sekä katsoo seuraavaa:
   
               (1)
            
            
               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 419/2009 (2) nojalla rekisteröidyn suojatun maantieteellisen merkinnän ”Kiwi de l’Adour” eritelmän muutoksen hyväksymistä.
            
         
               (2)
            
            
               Pyyntö koskee eritelmän muuttamista kasvin lannoitustavan osalta. Kyseinen muutos ei vaikuta julkaistuun yhteenvetoon (3).
            
         
               (3)
            
            
               Komissio on tutkinut kyseessä olevan muutoksen ja katsonut sen olevan perusteltu. Koska muutos on asetuksen (EU) N:o 1151/2012 53 artiklan 2 kohdan kolmannen alakohdan mukaisesti vähäinen, komissio voi hyväksyä sen ilman kyseisen asetuksen 50–52 artiklassa kuvattua menettelyä,
            
         ON HYVÄKSYNYT TÄMÄN ASETUKSEN:
   1 artikla
   Muutetaan suojatun maantieteellisen merkinnän ”Kiwi de l’Adour” eritelmä tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä marraskuuta 2013.
      
         
            Komission puolesta, puheenjohtajan nimissä
         
         Dacian CIOLOȘ
         
            Komission jäsen
         
      
   
   
      (1)  EUVL L 343, 14.12.2012, s. 1.
   
      (2)  EUVL L 125, 21.5.2009, s. 60.
   
      (3)  EUVL C 263, 16.10.2008, s. 5.
   
      LIITE
      Hyväksytään suojatun maantieteellisen merkinnän ”Kiwi de l’Adour” eritelmän muutos seuraavasti:
      
         Tuotantomenetelmä
      
      Korvataan ilmaisu ”Typpeä (nestemäisenä lannoitteena) saa antaa enintään 6 kg tuotettua hedelmätonnia kohden, eli hehtaarikohtainen typpiannostus on enintään 200 typpiyksikköä ja edellä mainittujen poikkeuksellisten hedelmätarhojen osalta 250 typpiyksikköä” ilmaisulla ”Typpeä (nestemäisenä lannoitteena) saa antaa enintään 70 typpiyksikköä hehtaaria kohden vuodessa (välttämätöntä kasvin kehitykselle) sekä tämän lisäksi 4 yksikköä hehtaarilla vuodessa tuotettua hedelmätonnia kohden siten, että enimmäismäärä on 250 typpiyksikköä hehtaaria kohden vuodessa”.
      Kyseinen muutos liittyy Kiwi de l’Adour -kasvin lannoitustapaan, joka perustuu kasvin ja hedelmän tarpeisiin. Jotta toimija voisi joustavammin lannoittaa kasvia erityisesti säiden mukaan, muutoksessa otetaan paremmin huomioon annostuksen jakautuminen.
      Konsolidoidun eritelmän julkaisutiedot: http://agriculture.gouv.fr/IMG/pdf/20130206_cdc_kiwideladour_bo_cle8134b7.pdf